පාතාලය කියන්නේ කවදාවත් එහි සාමාජිකයෙක් දෙන්නෙක් මරලා, තව කීපදෙනෙක් හිරේ දාලා අවසන් කරන්න පුලුවන් සමාජයක් නොවේ. එල්ටීටිඊ ත්‍රස්තවාදය අවසන් කළ පාලකයෝ අත්අඩංගුවට පත් එහි සාමාජිකයන් පුනරුත්ථාපනය කළහ. එහි කිසියම් අඩුපාඩු තිබිය හැකිය. එහෙත් ත්‍රස්තවාදය යළි ඉස්මතුවීම වැළැක්වීමට සාධනීය පියවරක් තැබූහ. කුඩු පාතාලය මර්දනයට අඩුපාඩු සහිතව වුවත් පසුගිය ආණ්‍ඩුව මෙන්ම වත්මන් ආණ්ඩුවත් අවධානය යොමු කළහ. කුඩුවලට ඇබ්බැහිවූවන්ද පුනරුත්ථාපනයට වැඩපිළිවෙලක් සකස් කළහ. මේ සියල්ල සපුරා සාර්ථක වන්නේ යළි කුඩුවලටත්, ත්‍රස්තවාදයටත් මග හැදෙන සමාජ ආර්ථික සාධක ද වෙනස්වන සමාජයක පමණක් බව සත්‍යයකි. එහෙත් එතෙක් මෙවැනි උත්සාහයක් හෝ දැරීම පැසසිය යුතුය. එහෙත් අපරාධ කල්ලි මර්දනයට එවැනි කිසිදු වැඩපිළිවෙලක් කිසිදු පාලන කාලයක් තුළ දකින්නට ලැබුණේ නැත. යම් යම් කාල වකවානුවල පාතාලයන් මර්දනය කළ බවට අදහසක් සමාජයේ තිබුණ ද හොඳින් නිරීක්ෂණය කර බැලුවහොත් ඒ මර්දනය කර තිබෙන්නේ දේශපාලනිකව තමන්ගේ හිතවාදි කල්ලිවලට ප්‍රතිවාදී කල්ලිවල සාමාජිකයෝය.
අත්තඩංගුවට පත් එල්ටීටීඊ සාමාජිකයන්ට සිදු කළේ කුමක්ද?
පුනරුත්ථාපනය